Document ID: /roh_data/filtered/fineweb-2-filterrobots_roh.jsonl.gz/4924

Sco usitau vein nus serrau igl onn da termagliera cun ina pintga fiastetta. Uonn essan nus serendidas ella patria da nossa menadra Iris, sil plaz da giugs Plaun Pigniel.
bowling / dar heighels
Sonda, ils 16 da mars 2019
Miez mars essan nus serendidas el Rock’n Bowl (City West) a Cuera per dar bowling. Beinspert ei semussau che la generaziun che mava gia pli baul a dar heighels veva aunc adina il schlontsch per far enqual “strike”. Ina bellezia sera da cumpignia per giuven e vegl :-).
Mesjamna sera ils 13 da fevrer essan nus serendidas a Trin Mulin per in cuors da cuorsaliunga.
13 dunnas han cun gronda motivaziun e tschaffen ligiau ils skis graschels vid lur peis e seschau instruir dils dus scolasts ella tecnica da skating e classic. Igl ei stau in grond gaudi :-). Quess vegnan entginas dallas participontas era en futur a seschar veser sin ina ni l’autra loipa dalla regiun.
Miez schaner han ils affons da termagliera passentau ina bellezia jamna en scola da skis. Ils entscheviders a Murschetg ella cuntrada digl Ami Sabi, ils pli avanzai han gia astgau scuvierer las pistas entuorn il Crap Sogn Gion. Nus engrazien grondamein alla scola da skis Laax per questa grondiusa purschida.
Entginas impressiuns dalla instrucziun e cuorsa da skis dis pignets: